කුරුවිට බණ්ඩාර මහතාගේ උපදෙස් පරිදි ජනාධිපති නීතිඥ නිහාල් ප්‍රනාන්දු මතා කරුණු ඉදිරිපත් කළේය.ශ්‍රී ලංකා විදුලි බල පනතේ ව්‍යවස්ථාපිත බලය යටතේ මහජන උපයෝගිතා කොමිෂන් සභාව පුනර්ජනනීය බලශක්ති ව්‍යාපෘති මඟින් විදුලිය මිලදී ගැනීමේ තීරණය ක්‍රියාත්මක කරන ලෙසට බලාත්මක කිරීමේ නියමයන් මගින් විත්තිකාර මණ්ඩලයට අභියාචනාධිකරණය නියෝග කර ඇති බවත් කරුණු ඉදිරිපත් කෙරිණි.ඉන්ධන මඟින් විදුලිය නිපදවන ව්‍යපෘති මඟින් විදුලිය මිලදී ගැනීමට වඩා සාම්ප්‍රදායික නොවන පුනර්ජනනීය බලශක්තිය මඟින් විදුලිය මිලදී ගැනීම වඩා ලාභදායී වන බව පැවසූ නීතිඥයා මේ නියමයන් විදුලි බල මණ්ඩලය මඟින් ක්‍රියාවේ යෙදවීම රටේ ජාතික ආර්ථිකයට හා ‍ෙපාදු මහජනතාවට හානිය අවම කිරීමට හේතු වන බවද පැවසීය.විදුලි බල මණ්ඩලය පුනර්ජනීය බලශක්තිය මිලදී ගන්නේ කුමන මිලකටද යන්න මෙතෙක් අනාවරණය නොකිරීම මෙරට හා විදේශීය ආයෝජනයන්ට (විදුලිය නිපදවන සමාගම්වලට) බාධාවක් බව පෙන්වාදුන් ‍ෙකාමිෂන් සභාව විත්තිකාර සමාගමේ ස්ථාවරය පිළිබඳව විමසිය යුතු බවද පැවසීය.රජයේ බලශක්ති ප්‍රතිපත්ති ඉලක්ක ළඟාකර ගැනීමටත් විදුලි උත්පාදන වියදම අඩු කිරීම, ආයෝජකයන් ආකර්ෂණය කර ගැනීම යන කරුණු ඉටුකර ගැනීමට විදුලි බල මණ්ඩලයේ ක්‍රියාකාරකම් තුළින් නොහැකි වී ඇති බව පෙන්වා දෙන කොමිසම 2020 වන විට පුනර්ජනනීය බලශක්ති ක්‍රම මඟින් මෙරට විදුලි උත්පාදනය සියයට 20ක් කරා ළඟාවීමට බලාපොරොත්තුව බවද පැවසීය.2015 වන විට මෙරට පුනර්ජනනීය බලශක්ති ප්‍රභව මගින් විදුලිය නිපදවීමට බලාගාර ක්‍රියාත්මක කිරීම විදුලිබල මණ්ඩලයේ ක්‍රියා තුළින් ඇහිරී යා හැකි බව පෙන්වාදෙන කොමිසම අදාළ ප්‍රතිපත්ති ක්‍රියාත්මක කරවා ගැනීමේ දැඩි අවශ්‍යතාවයක් තිබෙන බව අවධාරණය කළේය.කරුණු සලකා බැලූ විනිසුරුවරයා විත්තිකාර මණ්ඩලයට ලබන 19දින අධිකරණයේ කරුණු දක්වන ලෙසට නියෝග කළේය..